CELEX: 62018TN0252
Language: bg
Date: 2018-04-22 00:00:00
Title: Дело T-252/18: Жалба, подадена на 22 април 2018 г. — European Anglers Alliance/Съвет

201806220711970862018/C 240/552522018TC24020180709BG01BGINFO_JUDICIAL20180422484811Дело T-252/18: Жалба, подадена на 22 април 2018 г. — European Anglers Alliance/Съвет
 ---documentbreak--- C2402018BG4810120180422BG0055481481Жалба, подадена на 22 април 2018 г. — European Anglers Alliance/Съвет
   (Дело T-252/18)2018/C 240/55Език на производството: френски
      Страни
   
   
      Жалбоподател: European Anglers Alliance (Офенбах на Майн, Германия) (представител: L.-B. Buchman, адвокат)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
            —
         
         
            да признае правния интерес на European Anglers Alliance,
         
      
            —
         
         
            да отмени разпоредбите на член 9, параграфи 4 и 5 от Регламент (EС) 2018/120 на Съвета от 23 януари 2018 година за определяне за 2018 г. на възможностите за риболов на определени рибни запаси и групи от рибни запаси, приложими във водите на Съюза и за риболовните кораби на Съюза в някои води извън Съюза, и за изменение на Регламент (ЕС) 2017/127 (ОВ, L 27, 2018 г., стр. 1), тъй като:
            
                     —
                  
                  
                     създават между гражданите на Европейския съюз необоснована дискриминация с оглед на преследваната от тези разпоредби цел и нарушават принципа на равенство,
                  
               
                     —
                  
                  
                     Съветът на Европейския съюз излиза извън пределите на правото си на преценка, тъй като не се основава на никакви обективни данни относно намаляването на запасите от лаврак в резултат от морския любителски риболов,
                  
               
                     —
                  
                  
                     нарушават принципа на пропорционалност и не зачитат член 17 от Общата политика в областта на рибарството, поради това че икономическата и социална тежест на морския любителски риболов очевидно не е била взета предвид.
                  
               
      
      Основания и основни доводи
   
   В подкрепа на жалбата си жалбоподателят излага три основания.
   
            1.
         
         
            В първото основание се твърди нарушение на принципа на равно третиране, тъй като обжалваните разпоредби на Регламент (ЕС) 2018/120 създават необоснована дискриминация между европейките граждани с оглед на преследваната цел, както и между рибарите любители и промишления риболов.
         
      
            2.
         
         
            С второто основание се твърди, че Съветът е излязъл извън пределите на правото си на преценка.
         
      
            3.
         
         
            С третото основание се твърди нарушение на принципа на пропорционалност.